钦定古今图书集成/明伦汇编/氏族典/第342卷 > 刘光济
## 钦定古今图书集成/明伦汇编/氏族典/第342卷 > 刘光济

按《靖江县志》：“光济，字宪谦，嘉靖甲辰进士。初任户部
主事，榷临清。复命时，北骑薄都门，大同勤王师首至，
廷议遣郎一人饷之，北兵隔绝，势不可全，光济奋然
请行，竟领饷达云中。夜与敌遇，躬擐甲先士卒，敌不
敢逼。转员外郎中，出守卫辉。历迁山东、浙江、江西、福
建藩臬，晋职都御史，巡抚江西。寻拜户部右侍郎，改”
吏部，又改南吏部尚书，转兵部。时“江陵夺情”议起，光
济独不署名，衔之，嗾御史曾士楚论归。